
ПРОТОКОЛ ОТ
 ПУБЛИЧНО ОБСЪЖДАНЕ

НА ОТЧЕТА ЗА ИЗПЪЛНЕНИЕ НА
 БЮДЖЕТА  НА ОБЩИНА ЗЛАТОГРАД ЗА 2017 Г.
На 10.09.2018 г., от 17.00 часа, в залата на Общински съвет Златоград се състоя публично обсъждане на отчета за изпълнение на бюджета за 2017 година. 

На обсъждането присъстваха: 

· Кмета на Община Златоград – Мирослав Янчев;

· Председателя на Общински съвет Златоград – Емилия Кръстева;

· Заместник кмета – Елмира Угорлиева – Пехливанова;

· Секретаря на общината – инж.Елка Чаушева;

· директори на дирекции, служители на Общинска администрация, представители на местната сателитна телевизия – САТ ТМ.
Обсъждането започна с приветствени думи от г-н Янчев. Той поясни, че основанието за провеждането на публичното обсъждане е чл.140, ал.4 от Закона за публичните финанси. Това основание поражда задължение да информираме публичността за това, какви средства са постъпили по общинския бюджет и за какво са изразходени.
Г-н Янчев започна с това, че за поредна година основен приоритет на Община Златоград е финансовата стабилизация на общината, чрез по-висока ефективност на бюджетните разходи. Това е постигнато чрез осигуряване на средства за разплащане на дължимите главници и лихви по сключените договори за кредит, отделяне на средства за поддържане на обектите, реализирани по ОП, намалявани на просрочените задължения, по-висока събираемост на приходите и др.. През 2017 година общината е сключила нови четири договора за кредит, на стойност 1 255 356 лв., за финансиране на одобрени проекти, един от които е бил погасен в същата година. Г-н Янчев допълни, че немалък ресурс изисква поддържането на обектите, реализирани по Оперативни програми, а общината има задължение да ги поддържа. Просрочените задължения на община Златоград към 31.12.2017 г. са в размер на 893 324 лв., които просрочени задължения са намалели спрямо същият период на предходната година със 138 817 лв. Той допълни, че въпреки трудните условия и недостатъчно финансов ресурс, общината поддържа тенденция на намаляване на просрочените задължения, макар и с бавни темпове. Друг критерии за доброто плануване на приходната част и това, че правейки бюджет общината залага реални размери е това, че събираемостта на приходите от данък недвижими имоти и данък върху превозните средства е 83,9 %, спрямо 70,70 %  събираемост на национално ниво.
Г-н Янчев продължи с това, че с оглед на ограничения финансов ресурс, с който общината разполага и многото ангажименти, които има, усилията на общината са насочени към привличане на допълнителни средства от ОП и други донорски програми. Той допълни, че 2017 година е била предимно година за реализиране на проекти, свързани с енергийната ефективност на жилищни и административни сгради. Подробно описа проектите и обектите, в които са реализиране мерки за енергийна ефективност и които са приключени през 2017 г. – по Национална програма  за енергийна ефективност на жилищни сгради, по ОП „Региони в растеж” 2014-2020 и по Норвежки финансов механизъм на Европейското икономическо пространство. Г-н Янчев отбеляза че през 2017 година общината е сключила и два нови договора по Програма за трансгранично сътрудничество INTERREG V A Гърция България 2014-2020 г., по единия от които ще бъде закупен противопожарен автомобил, с монтирани резервоари за вода, екипировка на доброволците и др., а по другия ще се ремонтира здравната служба в с.Старцево, ще бъде закупена линейка, мамограф и доставено медицинско оборудване и др.
Г-н Янчев продължи с това, че през 2017 година община Златоград е получила одобрение и подписала договор по програма ЕРАЗЪМ+. Проект, който община Златоград изпълнява в партньорство с Литва, Кипър, Белгия, Унгария и Турция. Социален проект, които е насочен към подобряване качеството на живот на пациенти с животозастрашяващи и хронични заболявания: рак, тежки сърдечносъдови и белодробни заболявания, болест на Алцхаймер, Паркинсон и др.

През предходната година Община Златоград е продължила да предоставя топъл обяд за 120 нуждаещи се хора.

Със средства по Красива България е извършен ремонт на покрив на общинската болница. Г-н Янчев допълни, че болницата се нуждае от още подобрения, но към момента тя не попада за финансиране по никоя оперативна или друга програма.
По общинската инфраструктура са извършени редица неотложни дейности, както по общинските пътища, така и по уличната мрежа, изградена е разтоварваща канализационна връзка по ул. „Стефан Стамболов” към главен колектор 1А, възложени са дейностите по изготвяне на Общ устройствен план, документ, които ще бъде в основата на процесите на планиране и инвестиционно проектиране през следващите 15-20 години, възложено е изготвяне на Генерален план за организацията на движението в гр.Златоград, документ, който касае не само участниците в движението на улиците в града, но и пешеходците, благоустроен е гробищния парк в с.Ерма река, както и в Златоград. 
По отношение на отпадъците, пред 2017 година, г-н Янчев, заедно с кметовете на общините Мадан и Неделино е подписал много важен договор, финансиран по Оперативна програма „Околна среда”. В рамките на проекта ще бъдат изградени две инсталации – сепарираща и рециклираща. Сепарираща – за разделно събиране на отпадъците и рециклираща за тяхното преработване. С това, г-н Янчев поясни, ще се постигне намаляване на битовите отпадъци. Във връзка с това че общината води правилната политика в областта на отпадъците, община Златоград получи и отличие в категорията за управление на отпадъците, наградата „Екообщина 2017 г.”, конкурс, които се провежда от Посолството на Франция в България.
В заключение на своето представяне, г-н Янчев отбеляза, че 2017 г. година  са се навършили  240 години от рождението на Делю войвода и 40 години от изпращането на песента „Излел е Делю хайдутин” в космоса. 
Г-н Янчев даде думата на директор на дирекция „ФСД, Б, ЧР и МДТ” госпожица Надя Мангарудова да представи по-подробно, чрез конкретни финансови показатели,  изпълнението на бюджета за 2017 г. 

Г-ца Мангарудова представи изпълнението на бюджета за 2017 г. чрез презентационен материал. Най напред даде информация за основанията за съставянето и изпълнението на бюджета за 2017 г. – Закона за публичните финанси, ЗДБРБ за 2017 г., Постановление № 374 на Министерски съвет от 2016 г. за изпълнението на държавния бюджет на Република България за 2017 г., писма и указания на Министерство на финансите.
В презентацията бе представен, в нагледен вид, изпълнението на приходите, отчет на разходите, отчет на инвестиционната програма за капиталови разходи за 2017 г., отчет на общинския дълг за 2017 г., чрез подробни таблици, схеми и диаграми. На отделен слайд бе представена е информация за нивото на финансовите показатели, следени от Министерство на финансите. Община Златоград не е покрила един единствен критерий, а именно съотношение на просрочените задължения към средногодишните разходи е 12.2% при ограничение 5% .
На последно място бе представен и Отчет за изпълнение на сметките за средствата от ЕС.  
Г-н Янчев благодари на госпожица Мангарудова и се обърна към всички присъстващ с питане имат ли въпроси към отчета. Тъй като въпроси не бяха отправени, г-н Янчев благодари на всички присъстващи. Допълни, че за това обществено обсъждане е оповестено по местната кабелна телевизия, а поканата е качена на сайта от 30.08.2018 г. Призова гражданите да са по активни в такива обсъждания.
С това публичното обсъждане на отчета за изпълнение на бюджета за 2017 г. приключи.

Приложение: Презентация  - Отчет за изпълнение на бюджета на Община Златоград за 2017 г.
  Изготвил протокола: ………………………….

                                                                     



     / Аделина Юрукова/



                        В Общинска администрация Златоград функционира  Система за  управление на качеството информационната
               сигурност, в съответствие с изискванията на стандартите ISO 9001:2008 и ISO 27001:2005. 

